Левски подновява интереса си към малийски национал - БГ Футбол - Sportal.bg
Левски подновява интереса си към малийски национал16 май 2014 | 12:07
Левски е подновил интереса си към малийския национал Усман Кулибали от френския втородивизионен Брест, съобщава френската преса. 24-годишният десен бранител, който е роден в Париж, става свободен агент през лятото. Той напуска Брест след пет сезона в клуба, след като отказа да поднови изтичащия си договор. Кръг преди края на настоящата кампания в Лига 2 защитникът има 31 изиграни мача. През сезон 2008/2009 Кулибали е част от състава на Гинган, който печели купата на Франция, въпреки че не записва нито едно участие в надпреварата. Левски имаше интерес към играча през август миналата година, но до трансфер не се стигна. Кулибали, който има 8 мача за националния отбор на Мали, е следен още от испански, белгийски и турски клуб.